Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, kultura zientifikoaren arloko lorpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Kultura, Kirol eta Gazteria Batzordean izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Guzmán Garmendia jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura, Kirol eta Gazteriako kontseilariak batzordean ahoz erantzun dezan:

2015eko irailaren 22an, Kultura, Kirol eta Gazteriako kontseilari Ana Herrerak agerraldia egin zuen Parlamentu honetako Kultura, Kirol eta Gazteria Batzordean, bere departamentuaren helburuak eta lan ildoak azaltzeko. Agerraldi hartan, kontseilaria kultura zientifikoaz jardun zen, eta jada itxitako zenbait lorpen aipatu zituen.

Nafarroako Gobernua zer ekintzaren buru jarri da kultura zientifikoari dagokionez legegintzaldi honetan?

Iruñean, 2019ko otsailaren 14an

Foru parlamentaria: Guzmán Garmendia Pérez